Namibija
Namibija (angl. Namibia, afr. Namibië, vok. Namibia, rečiau Namibien), oficialiai – Namibijos Respublika (angl. Republic of Namibia, afr. Republiek van Namibië, vok. Republik Namibia) – valstybė pietvakarių Afrikoje, Atlanto vandenyno pakrantėje. Namibija šiaurėje ribojasi su Angola ir Zambija, rytuose su Botsvana, bei pietuose su Pietų Afrikos Respublika. Šalies pavadinimas kilęs nuo Namibo dykumos, kuri dengia visą šalies pakrantę. Pavadinimas buvo parinktas po nepriklausomybės, kaip neutralus, nes Namibijoje nei viena tauta nesudaro ženklios daugumos.